62020TO0231(02)_INF
Ordonanța Tribunalului (Camera a zecea extinsă) din 8 iunie 2021 –Price/Consiliul
(Cauza T-231/20)
„Acțiune în anulare – Spațiul de libertate, securitate și justiție – Acordul privind retragerea Regatului Unit din Uniune și din Euratom – Decizia Consiliului referitoare la încheierea Acordului privind retragerea – Resortisanți ai Regatului Unit – Pierderea cetățeniei Uniunii – Lipsa afectării individuale – Act fără caracter normativ – Inadmisibilitate”
1.
Acțiune în anulare – Persoane fizice sau juridice – Acte care le privesc direct și individual – Afectare individuală printr-un act cu caracter general – Condiții – Decizie a Consiliului de aprobare a încheierii acordului de stabilire a condițiilor pentru retragerea Regatului Unit din Uniune – Acțiune introdusă de resortisanți ai Regatului Unit – Pierderea cetățeniei Uniunii și a drepturilor aferente acesteia – Lipsa afectării individuale – Inadmisibilitate
[art. 263 al patrulea paragraf TFUE; Decizia (UE) 2020/135 a Consiliului]
(a se vedea punctele 34, 36-40 și 44-51)
2.
Acțiune în anulare – Persoane fizice sau juridice – Noțiunea de act normativ în sensul articolului 263 al patrulea paragraf TFUE – Decizie a Consiliului de aprobare a încheierii acordului de stabilire a condițiilor pentru retragerea Regatului Unit din Uniune – Excludere
[art. 263 al patrulea paragraf TFUE; Decizia (UE) 2020/135 a Consiliului]
(a se vedea punctele 52, 54, 55, 57, 58 și 65-77)
Obiectul
Cerere întemeiată pe articolul 263 TFUE având ca obiect anularea parțială, pe de o parte, a Acordului privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice (JO 2020, L 29, p. 7) și, pe de altă parte, a Deciziei (UE) 2020/135 a Consiliului din 30 ianuarie 2020 referitoare la încheierea Acordului privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice (JO 2020, L 29, p. 1)
Dispozitivul
1)
Respinge acțiunea ca inadmisibilă.
2)
Constată că nu este necesar să se pronunțe asupra cererii de intervenție formulate de Comisia Europeană.
3)
Îl obligă pe domnul David Price să suporte, pe lângă propriile cheltuieli de judecată, pe cele efectuate de Consiliul Uniunii Europene, inclusiv pe cele privind procedura de măsuri provizorii, cu excepția celor aferente cererii de intervenție.
4)
Domnul Price, Consiliul și Comisia vor suporta fiecare propriile cheltuieli de judecată aferente cererii de intervenție.